OpenLLM-France/wikimedia huggingface dataset:
# Àrea de Fukuoka

L'àrea de Fukuoka (福岡地域, Fukuoka-chiiki), també anomenada regió de Fukuoka (福岡地方, Fukuoka-chihō) és una mena de divisió administrativa de segon grau de la prefectura de Fukuoka, a la regió de Kyūshū, Japó. El seu municipi més poblat és la ciutat de Fukuoka i és l'àrea més poblada de les quatre que existeixen a la prefectura.

## Geografia

L'àrea o regió de Fukuoka es troba a la part nord-occidental de la prefectura del mateix nom. Gran part de la regió, en especial l'oest, fa costa amb la mar del Japó, mentres que la zona oriental s'endinsa a l'interior de l'illa de Kyushu. La regió limita al sud amb la prefectura de Saga i l'àrea de Chikugo, mentres que al nord ho fa amb l'àrea de Kitakyūshū i a l'est amb l'àrea de Chikuhō.

### Municipis

Àrea de Fukuoka (2020) :

### Districtes

* Districte de Kasuya
* Districte d'Asakura

## Referències

* ↑ https://www.pref.fukuoka.lg.jp/contents/gaiyou-jinkoutochiiki.html
* ↑ https://tsutachi.co/blog/2019/02/fukuoka-chiho/
# Novouralsk

Novouralsk (en rus: Новоуральск) és una ciutat de l'óblast de Sverdlovsk, a Rússia, segons el cens del 2021 tenia 79.638 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# UCP3

UCP3 (proteïna desacobladora 3) és una proteïna membre de la família de transportadors d'anions localitzats a la membrana mitocondrial interna com les altres proteïnes desacobladores o com també ho és el transportador de fosfat inorgànic i molts altres. El seu nom es deu a l'elevada homologia d'aquesta proteïna amb termogenina o UCP1. A diferència d'UCP1 però, UCP3 no intervé en la termogènesi adaptativa, i de fet la seva funció és encara desconeguda. S'expressa a teixit adipós marró, com UCP1, però també a múscul esquelètic i en menor mesura a teixit adipós blanc, cor i neurones ganglionars.

## Funció

La seva elevada homologia amb UCP1 (57%) i el fet que el teixit adipós marró desapareix després de la infantesa en molts mamífers (com els humans) ha fet que durant molts anys s'intentés demostrar la seva implicació en la termogènesi a múscul esquelètic, teixit que representa un tant per cent molt elevat del pes corporal i que en absència de teixit adipós marró esdevé l'únic teixit on UCP3 s'expressa de manera abundant. Malgrat tot, les evidències existents no han pogut confirmar aquesta tesi. S'ha suggerit d'altra banda la seva implicació en la protecció contra espècies reactives de l'oxigen, o en el transport mitocondrial d'àcids grassos entre moltes altres hipotètiques funcions que no han pogut ser demostrades. S'ha postulat també un possible paper d'UCP2 i UCP3 en el transport de calci (Ca$^{2+}$) a l'interior del mitocondri i es continua investigant el seu paper en altre teixits com en fetge.

## Referències

* 1 2 3 GRCh38: Ensembl release 89: ENSG00000175564 - Ensembl, May 2017
* 1 2 3 GRCm38: Ensembl release 89: ENSMUSG00000032942 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
* ↑ Boss O, Samec S, Paoloni-Giacobino A, Rossier C, Dulloo A, Seydoux J, Muzzin P, Giacobino JP «Uncoupling protein-3: a new member of the mitochondrial carrier family with tissue-specific expression». FEBS Lett., 408, 1, 1997, pàg. 39-42. link
* ↑ Vidal-Puig A, Solanes G, Grujic D, Flier JS, Lowell BB «UCP3: an uncoupling protein homologue expressed preferentially and abundantly in skeletal muscle and brown adipose tissue». Biochem Biophys Res Commun., 235, 1, 1997, pàg. 79-82. link
* ↑ Bézaire V, Seifert EL, Harper ME «Uncoupling protein-3: clues in an ongoing mitochondrial mystery». FASEB J., 21, 2, 2007, pàg. 312-324. link
* ↑ Trenker M, Malli R, Fertschai I, Levak-Frank S, Graier WF «Uncoupling proteins 2 and 3 are fundamental for mitochondrial Ca2+ uniport». Nat Cell Biol., 9, 4, 2007, pàg. 445-452.
* ↑ Yolanda Camara, Teresa Mampel, Jordi Armengol, Francesc Villarroya, Laurent Dejean «"UCP3 expression in liver modulates gene expression and oxidative metabolism in response to fatty acids, and sensitizes mitochondria to permeability transition"». Cell Physiol. Biochem., 24, 3-4, 2009, pàg. 243-52.
# Eleccions regionals de Sicília de 1981

Les eleccions regionals per a renovar l'Assemblea Regional de Sicília se celebraren el 21 de juny de 1981. La participació fou del 76,2%.
← Eleccions regionals de Sicília, 1981 → :
| Partits | vots | % | escons |
| Democràcia Cristiana Italiana | 1.109.004 | 41,4% | 38 |
| Partit Comunista Italià (PCI) | 552.399 | 20,7% | 20 |
| Partit Socialista Italià (PSI) | 383.902 | 14,3% | 14 |
| Moviment Social Italià (MSI) | 228.166 | 8,5% | 6 |
| Partit Socialista Democràtic Italià (PSDI) | 80.102 | 3,0% | 2 |
| Partit Republicà Italià (PRI) | 117.391 | 4,4% | 5 |
| Partit Liberal Italià (PLI) | 57.629 | 2,2% | 3 |
| PLI-PRI-PSDI | 61.064 | 2,3% | 1 |
| Democràcia Proletària (DP) | 25.703 | 1,0% | - |
| PLI-PSDI | 16.090 | 0,6% | 1 |
| Partit Radical Italià | 8.912 | 0,3% | - |
| altres | 36.131 | 1,3% | - |
| Total | 2.676.493 | 100,00 | 90 |
Fonts: Ministeri de l'Interior, ISTAT i Assemblea Regional Siciliana
# Siro Correggio

Siro Correggio (Correggio, 13 d'agost de 1590 - Màntua, 23 d'octubre de 1645) fou un noble italià. Era fill de Camillo Correggio i de Francesca Mellini. Va succeir al seu pare el 1605.
Va ser comte sobirà de Correggio i comte i príncep de l'Imperi i va ser també senyor de Campagnola, Rossena i Fabbrico, i senyor de Scurano i Bazzano (diploma imperials de 30 de març de 1615 amb privilegi de primogenitura i creat príncep de l'imperi el 13 de febrer de 1616). El principat comprenia Correggio, Campagnola, Fabbrico i les viles de Mandriolo di Sopra, Mandria, Rio, San Martino, Mandriolo di Sotto, Fosdondo, Fasano i Camoli, confirmat per diploma imperial de 4 d'agost de 1620. Va ser també senyor de Campagnola, Brescello i Fabbrico i senyor de Scurano i Bazzano.
Va ser Patrici de Parma i Venècia.
Va ser acusat d'adulterar moneda imperial a la fàbrica de Brescello i a la de Correggio i el principat li va ser confiscat el 1631 contra la mateixa constitució imperial. Va ser encarcerat per un temps i alliberat i es va retirar en extrema pobresa a Mantua. Els seus dominis van passar als Este. Va morir a Mantua el 25 d'octubre de 1645. Del seu enllaç amb Anna Pennoni va tenir 4 fills: Camillo (patrici +1630), Maurizio (patrici, mort el 1672), Caterina i Maddalena, i una filla natural de nom Lucrezia.
Maurizio va obtenir el 1649 la promesa de l'emperador de recuperar els béns alodials però no es va fer efectiva. Va tenir 4 fills: Pier Antonio (patrici + el 1679), Annibale (sacerdot), Olimpia (+1704) il Giberto (1707), que va pledejar contra el duc de Modena per la restitució de Correggio però les sentències del 1695 i 1695 li van ser desfavorables; va deixar sis fills: Margherita (+1708), Giacinta, Teresa, Anna, Camillo (patrici mori el 1711) i Giberto (patrici).
# Limnoctites

Limnoctites és un gènere d'ocells de la família dels furnàrids (Furnariidae).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per dues espècies:
* Limnoctites rectirostris - jonquer becdret.
* Limnoctites sulphuriferus - cuaespinós gorjagroc.
# Novouvalski

Novouvalski (en rus: Новоувальский) és un poble (possiólok) del krai de l'Altai, a Rússia, que el 2013 tenia 18 habitants. Hi ha dos carrers. Es troba a 13 km de Krutikha.
# UCP

UCP té els següents significats:
* Bioquímica: Proteïna desacobladora, de l'anglès Uncoupling protein.
* Maquinari: Unitat Central de Procés.
* Camuflatge militar: Universal camouflage pattern
# Eleccions regionals de Sicília de 2008

Les eleccions regionals per a renovar l'Assemblea Regional de Sicília se celebraren el 13 i 14 d'abril de 2008.
| Regió | Candidats | Candidats | Candidats | Candidats | Candidats | President sortint |
| Regió | Amici di Beppe Grillo | Cambia il volto della Sicilia | In Sicilia | La Destra-MSFT | Forza Nuova | President sortint |
| Sicília | Sonia Alfano 69.511 (2,44%) | Anna Finocchiaro 866.044 (30,38%) | Raffaele Lombardo 1.862.959 (65,35%) | Ruggero Razza 45.605 (1,6%) | Giuseppe Bonanno Conti 6.606 (0,23%) | Salvatore Cuffaro (CdL) |
← Eleccions regionals de Sicília, 2008 → :
| Partits | vots | % | escons |
| In Sicilia Raffaele Lombardo Presidente | | | |
| Poble de la Llibertat (PDL) | 900.149 | 33,42% | 34 |
| Moviment per l'Autonomia (Mpa) | 375.587 | 13,95% | 15 |
| UDC | 336.826 | 12,50% | 12 |
| Sicilia forte e libera | 119.892 | 4,45% | - |
| Democratici Autonomisti | 101.449 | 3,77% | - |
| President electe (Lombardo) | | | 1 |
| Total | 1.833.903 | 68,09% | 61 |
| Cambia il volto della Sicilia - Anna Finocchiaro Presidente | | | |
| Partit Democràtic (PD) | 505.420 | 14,0% | 28 |
| la Sinistra - l'Arcobaleno - Rita Borsellino | 131.213 | 4,87% | - |
| Anna Finocchiaro Presidente per la Sicilia | 83.700 | 3,1% | - |
| Itàlia dels Valors (IdV) | 49.726 | 1,85% | - |
| Candidat president 2n classificat (Finocchiaro) | | | 1 |
| Total | 770.059 | 28,6% | 29 |
| Amici di Beppe Grillo – amb Sonia Alfano President | 46.396 | 1,72% | - |
| La Destra-Fiamma Tricolore | 39.143 | 1,45% | - |
| Forza Nuova | 3.876 | 0,4% | - |
| Total | 2.693.377 | | 90 |
Fonts: Servei electoral regional'

## Referències

* ↑ Anna Finocchiaro ha optat per l'escó de senadora, l'escó ha estat assignat al primer dels no elegits de la llista del PD fonte

## Enllaços externs

* Web oficial
* Resultats officials a cura del Servei electoral regional
* Web informatiu no oficial Arxivat 2006-05-13 a Wayback Machine.
# Paraliparis piceus

Paraliparis piceus és una espècie de peix pertanyent a la família (biologia)|família dels lipàrids. Fa 14,9 cm de llargària màxima. Té seixanta-sis vèrtebres. Té la boca i la llengua de color gris. És bentònic. És un peix marí i batidemersal que viu entre 1.384 i 1.416 m de fondària al talús continental. Es troba a l'Índic oriental: la costa occidental de Tasmània (Austràlia). És inofensiu per als humans.

## Referències

* ↑ Collett R., 1879. Fiske fra Nordhavs-expeditionens sidste togt, sommeren 1878. Forh. Vidensk. Selsk. Christiania v. 14. 1-106.
* ↑ uBio (anglès)
* ↑ Stein, D. L., N. V. Chernova & A. P. Andriashev, 2001. Snailfishes (Pisces: Liparidae) of Australia, including descriptions of thirty new species. Rec. Aust. Mus. v. 53: 341-406.
* ↑ The Taxonomicon (anglès)
* 1 2 3 4 FishBase (anglès)
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Bibliografia

* Chernova, N.V., D.L. Stein i A.P. Andriashev, 2004. Family Liparidae (Scopoli, 1777) snailfishes. Calif. Acad. Sci. Annotated Checklists of Fishes (31):72.

## Enllaços externs

* AQUATAB
# Meneci

Meneci és el nom dels següents personatges:
* Meneci (fill de Jàpet)
* Meneci (fill d'Àctor)
* Meneci (pastor)
* Meneci d'Opunt, pare d'Antianira.
# Liu Jun (pintor)

    En els noms xinesos el cognom va davant (en aquest cas Liu).
    Advertiment: Liu Jun és el nom d'un príncep xinès, de dos emperadors, d'un polític de la dinastia Song, de dos esportistes i el d'un pintor contemporani.
Liu Jun (xinès simplificat: 刘俊; xinès tradicional: 劉俊; pinyin: Liú Jùn) fou un pintor paisatgista durant la dinastia Ming. Les dates exactes del seu naixement i de la seva mort no es coneixen. A més de paisatges pintava també personatges. Una de les seves obres està dedicada a Liu Hai un immortal taoïsta conegut en el folklore xinès com el “Gripau de Mar”.

## Bibliografia

* ”The Art Book of Chinese Paintings” de Ming Deng, EdLong River Press. Pàg. 222.

## Enllaços externs

* http://arts.cultural-china.com/en/77Arts6898.html Arxivat 2012-05-25 a Wayback Machine.
# Bena (Minnesota)

Bena és una població dels Estats Units a l'estat de Minnesota. Segons el cens del 2000 tenia 110 habitants.

## Demografia

Segons el cens del 2000, Bena tenia 110 habitants, 48 habitatges, i 31 famílies. La densitat de població era de 84,9 habitants per km².
Dels 48 habitatges en un 27,1% hi vivien nens de menys de 18 anys, en un 31,3% hi vivien parelles casades, en un 22,9% dones solteres, i en un 35,4% no eren unitats familiars. En el 33,3% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,9.
Per edats la població es repartia de la següent manera: un 27,3% tenia menys de 18 anys, un 10,9% entre 18 i 24, un 19,1% entre 25 i 44, un 25,5% de 45 a 60 i un 17,3% 65 anys o més.
L'edat mediana era de 36 anys. Per cada 100 dones de 18 o més anys hi havia 105,1 homes.
La renda mediana per habitatge era d'11.563 dòlars i la renda mediana per família de 6.563 dòlars. Els homes tenien una renda mediana de 17.083 dòlars mentre que les dones 19.063 dòlars. La renda per capita de la població era de 7.619 dòlars. Entorn del 73,7% de les famílies i el 58% de la població estaven per sotadel llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bena». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Bena». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Novovelitxkovskaia

Novovelitxkovskaia - Нововеличковская (rus) és una stanitsa del krai de Krasnodar, a Rússia. És a la vora del riu Ponura, afluent del riu Kirpili, a 31 km a l'oest de Dinskaia i a 28 km al nord-oest de Krasnodar.
Pertanyen a aquesta stanitsa l'stanitsa de Vorontsóvskaia i els possiolki de Naidorf i Dalni.
# Timàlia caragolet alabarrada

La timàlia caragolet alabarrada (Spelaeornis troglodytoides) és un ocell de la família dels timàlids (Timaliidae).
Habita el sotabosc i zones amb bambú a l'Himàlaia de l'est de Bhutan, sud-est del Tibet, Índia oriental al sud-est d'Arunachal Pradesh, nord-est de Myanmar i centre i sud-oest de la Xina des del sud-oest de Kansu i sud de Shensi, cap al sud, a través de Szechwan fins al nord-oest de Yunnan.

## Referències

* ↑ «Timàlia caragolet alabarrada». Cercaterm. TERMCAT, Centre de Terminologia. Rev. 20/12/2021(català)
# Turdina becuda de Naung Mung

La turdina becuda de Naung Mung (Napothera naungmungensis) o (Jabouilleia naungmungensis) és una espècie d'ocell de la família dels pel·lornèids (Pellorneidae). Descobert l'any 2004 habita a la selva humida de les muntanyes septentrionals de Myanmar. Fou descrit l'any 2005 pels naturalistes Rappole, Renner, Shwe y Sweet, basant-se principalment en les diferències acústiques i morfològiques del seu parent més conegut, el J. danjoui del Vietnam. Aquests investigadors van proporcionar principalment dades sobre el comportament i la biologia en general de la nova espècie.
L'any 2007 Collar i Robson van considerar aquest ocell com una subespècie, tal com consta al seu Manual de les aus del món.

## Bibliografia

* COLLAR, NJ, ROBSON, C. "Familia Timaliidae (Babblers)". a: EL HOYO, J., ELLIOT, A., SARGATAL, J. (eds.) Manual de las aves del mundo, vol. 12. Barcelona: Lynx, 2007, p. 70-291

## Referències

* ↑ «Turdina becuda de Naung Mung». Cercaterm. TERMCAT, Centre de Terminologia. Rev. 20/12/2021(català)
* ↑ Renner, Swen C.; Rappole, John H.; Kyaw, Myint; Milensky, Chris M.; Päckert, Martin «Genetic confirmation of the species status of Jabouilleia naungmungensis» (en anglès). Journal of Ornithology, 159, 1, 01-01-2018, pàg. 63–71. DOI: 10.1007/s10336-017-1493-0. ISSN: 2193-7206.
# Symphurus luzonensis

Symphurus luzonensis és un peix teleosti de la família dels cinoglòssids i de l'ordre dels pleuronectiformes que viu a les Filipines.

## Referències

* ↑ The Taxonomicon (anglès)
* ↑ FishBase (anglès)
# Parc Safari de Beekse Bergen

El Parc Safari de Beekse Bergen és un parc zoològic que es troba entre les ciutats de Tilburg i Hilvarenbeek, a la província del Brabant del Nord (Països Baixos). És el parc zoològic més extens del Benelux. Està en mans de Libéma Exploitatie BV. Hi ha més de 150 espècies d'animals, des de petits mamífers petits fins a grans ocells. A les extenses zones obertes hi ha zebres, girafes i estruços. També hi ha lleons, rinoceronts, elefants i guepards. El safari es pot fer de diverses maneres: a peu, amb cotxe, amb autobús i amb vaixell. Des de fa alguns anys, també és possible fer el safari amb canoa en grup. Els diferents tipus de safari també es poden combinar.
El safari amb cotxe va suscitar bastant polèmica, sobretot perquè hi ha visitants que no compleixen les regles. No es permet donar menjar als animals per evitar malalties o morts, ni abandonar el cotxe. Les dues regles sovint són ignorades. És per això que algunes espècies estan separades del públic amb tanques. Malgrat aquestes mesures, el març del 2012 hi va haver un accident amb uns guepards que van atacar un nen perquè estava caminant pel parc amb els seus pares (tot i que no és permès).

## Objectius

El Parc Safari de Beekse Bergen té diversos objectius. Vol contribuir a la conservació de la natura i, per aconseguir-ho, fa el següent:
* Conservació d'animals en perill d'extinció
* Educació
* Recerca científica
* Participació activa a escala mundial en programes de conservació de la natura
Per aconseguir aquests objectius, el parc participa en algunes associacions:
* L'Associació Neerlandesa de Parcs Zoològics (NVD)
* L'associació Stichting Dierentuinen Helpen (SDH), el fons de conservació de la natura de l'NVD
* L'Associació Europea de Parcs Zoològics i Aquaris (EAZA)
El parc safari de Beekse Bergen participa activament en programes de conservació de la natura per:
* Gossos salvatges africans a Zimbabwe
* Tigres siberians a Sibèria
* Guepards a Namíbia
* Ibis ermitans al Marroc

## Referències

* ↑ «Jachtluipaard valt jongen aan in Beekse Bergen» (en neerlandès). Nu.nl, 02-03-2012. [Consulta: 22 febrer 2016].
* ↑ Libre turístic Parc safari de Beekse Bergen (edició 2011)

## Enllaços externs

* Web oficial
# Meneci (fill d'Àctor)

Meneci (en grec antic Μενοίτιος, Menoítios), va ser un heroi grec, pare de Pàtrocle i fill d'Àctor i d'Egina. Egina havia tingut un fill amb Zeus, Èac, l'avantpassat d'Aquil·les, i després es casà amb Àctor. Això creava un parentesc entre Aquil·les i Pàtrocle.
Meneci vivia a Opunt, i havia enviat el seu fill a la cort de Peleu. Allà Pàtrocle va matar per accident un dels seus companys anomenat Clèsonim, mentre jugava als daus.
La mare de Pàtrocle i esposa de Meneci és Estènele, filla d'Acast. De vegades però, en lloc d'Estènele se li atribueix per esposa Periopis, filla de Feres, o Polimela, filla de Peleu, cosa que faria que Pàtrocle fos cosí germà d'Aquil·les.
Meneci figura a la llista de l'expedició dels argonautes, però no té cap paper rellevant. També diu la tradició que va ser el primer a Opunt a retre honors divins a Hèracles. I que una filla seva, Mirto, havia donat una filla, Euclea, a Hèracles. Aquesta Euclea era venerada pels beocis i els locris amb el nom d'Àrtemis Euclea.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 356. ISBN 9788496061972.

## Bibliografia

* Parramon i Blasco, Jordi. Diccionari de la mitologia grega i romana. Barcelona: edicions 62, 1997, p. 147. ISBN 8429741461
# Liu Jindong

Dl. Feng (en xinès: 刘金东; xinès tradicional: 劉金東; pinyin: Líu Jīndōng) (* Luoyang, 12 de novembre de 1981), és un futbolista xinès que juga com a migcampista i capità del Henan Jianye FC.

## Clubs

| Club | País | Any | Partits | Gols |
| Shandong Luneng Taishan | Xina | 2000 - 2014 | 227 | 4 |

## Palmarès
### Campionats nacionals

* Shandong Luneng Taishan
** Superlliga de la Xina: 2006, 2008, 2010
** Copa de la Xina: 2004. 2006

## Referències

* ↑ «Liu Jindong». football-lineups.com. [Consulta: 6 agost 2012].

## Enllaços externs

* Player stats at Football-lineups website
* Liu Jindong a National-Football-Teams.com (anglès)
* Team Profile at Asian Red Dragons Website
# Benadalid

Benadalid és un poble de la província de Màlaga (Andalusia), que pertany a la comarca de la Serranía de Ronda. Limita amb Benalauría, Alpandeire, Atajate, Jimera de Líbar, Jubrique i Cortes de la Frontera.

## Història

L'origen romà de la seva petita fortalesa queda avalat per l'existència d'un vial d'aquesta època entre Lacipo i Arunda. Va ser conquistada el 711 per l'amazic Zayde Ibn Kesadi. Entre els segles xiii i XV queda alternativament sota el domini granadí i africà. Entre 1492 i 1570 es produeix l'expulsió dels moriscs i la destrucció d'edificis públics. En 1494 les viles de Benadalid i Benalauría són concedides al segon Comte de Feria. En 1505 s'erigeix l'Església de Benadalid, de la qual és titular sant Isidor. En 1518 passa el Senyoriu al Marquès de Tarifa, Senyor d'Alcalá de los Gazules. En 1572 el Castell passa a les mans del duc de Medinaceli, qui ho va cedir a l'Ajuntament per al seu ús com cementiri en el segle xix. En el S. XIX amb la invasió francesa es destruïx l'Ermita del Crist de la Puente.
Entre 1931 i 1932 es produïx la dissolució de la comunitat Benadalid-Benalauría. Durant la Guerra Civil van ser destrossats tots els arxius i imatges religioses que existien en el poble.
# Operació Nit Boja

Operació Nit Boja (títol original en anglès: Operation Mad Ball) és una comèdia militar de Richard Quine estrenada el 1957. Posa en escena Jack Lemmon, Kathryn Grant i Ernie Kovacs, amb una aparició de Mickey Rooney. Ha estat doblada al català.

## Argument

L'acció té lloc el 1946 en un hospital de campanya americà a Normandia. Les infermeras, que tenen totes rang de tinent, són estrictament separades dels homes del seu rang, però el soldat Hogan (Jack Lemmon) té la intenció de facilitar la trobada d'un dels seus camarades amb la que estima.
A poc a poc, arriba a organitzar un gran ball clandestí en un hotel de L'Havre regit per una francesa al caràcter ben trempat. Ha de desbaratar les maniobres del tortuós capità Locke (Ernie Kovacs), el rival amorós de la infermera Betty Bixby (Kathryn Grant), però es beneficia de la complicitat de tots els soldats, sobretot de la del caporal Bohun (Dick York), secretari del capità.

## Repartiment

* Jack Lemmon: Hogan
* Kathryn Grant: Tinent Betty Bixby
* Ernie Kovacs: Capità Paul Locke
* Dick York: Caporal Bohun
* Arthur O'Connell: Coronel Rousch
* Mickey Rooney: Sergent Yancy Skibo
* Jeanne Manet: Madame LaFour
* James Darren: Soldat Widowskas
* Roger Smith: Caporal Berryman
* Marilyn Hanold: Tinent Tweedy
* L.Q. Jones: Ozark
* William Leslie: Soldat Grimes
* David McMahon: Sergent Pringle
* William Hickey: Soldat Sampson
* Stacy Graham: Tinent Rosedale
* Bebe Allen: Tinent Johnson
* Sheridan Comerate: Sergent Wilson
* Dick Crockett: Sergent McCloskey (No surt als crèdits)
* Betsy Jones-Moreland: Tinent Bushey (No surt als crèdits)

## Títols de les cançons

* Mad Ball, per Fred Karger i Richard Quine
* Let's Fall in Love de Harold Arlen
* La Marseillaise de Claude Joseph Rouget de Lisle
* Pennies from Heaven d'Arthur Johnston
* In the Mood de Joe Garland

## Premis

* Segon lloc als premis Laurel 1958 per la millor actuació còmica, per Jack Lemmon

## Referències

* ↑ esadir.cat. Operació Nit Boja. esadir.cat.
* ↑ «Operation mad ball». The New York Times.